سبط جعفر زیدی

سبط جعفر زیدی ( 1957 - 2013 ) پاکستان کے نامور شاعر، معلم، ماہرتعلیم، سوز خوان اور سماجی کارکن تھے ۔

ابتدای زندگی اور تعلیمی سفر 
سید سبط جعفر حسن زیدی المعروف استاد سبط جعفر زیدی 7 مارچ 1957ءکو ملک جہانگیرآباد ضلع بجنور، یوپی ہندوستان میں پیدا ہوئے۔ ان کے والد مولانا سید احمد میاں زیدی ایک عالم دین تھے۔ سبط جعفر زیدی نے 1971ء میں گورنمنٹ بوائز ہائی اسکول لیاقت آباد کراچی سے میٹرک کیا اور گورنمنٹ اسلامیہ کالج، کراچی میں داخلہ لیا جہاں سے 1975ء میں گریجویشن مکمل کی۔ گورنمنٹ کالج آف ایجوکیشن کراچی سے بی ایڈ کیا، پھر 1977ء میں کراچی یونیورسٹی سے ایم اے اسلامیات کی ڈگری حاصل کی۔ فیڈرل لا کالج کراچی سے ایل ایل بی کیا۔ 1979ء میں کراچی یونیورسٹی سے اردو ادب میں ایم اے کیا۔ ایک عالم دین کے فرزند ہونے کی حیثیت سے استاد سبط جعفر زیدی نے مذہبی تعلیم میں بھی اسناد، مدرسہ الواعظین، جامعہ امامیہ ناظم آباد کراچی سے حاصل کی۔

ملازمت کا آغازاور سول سروسز 
سبط جعفر زیدی نے 1977ء سے 1981ءتک سید صغیر حسین جعفری ایڈووکیٹ اینڈ کمپنی کے ہمراہ وکیل کی حیثیت سے کام کیا۔ وکالت کے پیشے کو ترک کرنے کے بعد انہوں نے 1981ء میں سی ایس ایس کا امتحان پاس کیا اور ان کی سب سے پہلے گورنمنٹ کالج لطیف آباد، حیدرآباد میں تعیناتی ہوئی۔ نومبر 1981ء میں انکا تبادلہ گورنمنٹ ڈگری کالج، لیاقت آباد میں ہوا جہاں وہ اسلامیات، مطالعہ پاکستان اور اردو ادب کے مضامین پڑھاتے تھے۔ 2010ء میں انہیں اسی کالج کے پرنسپل کا عہدہ ملا۔

سماجی خدمات 
پروفیسر سبط جعفر زیدی ہمہ جہت شخصیت کے مالک تھے۔ انہوں نے بحیثیت معلم قوم کے مستقبل کے معماروں کی تربیت کے لیے عملی طور پر بہت سے اقدامات کیے جو اب ہمیشہ ان کے نام سے ہی وابستہ رہیں گے ۔
 ادارہ ترویجِ سوز خوانی
پروفیسر سبط جعفر زیدی ادارہ ترویجِ سوز خوانی کے بانی تھے۔ یہ سوز خوانی کی ترویج و ترقی کے لیے ایک بین الاقوامی آرگنائزیشن ہے جس نے سوز خوانی کی بقا اور ارتقا میں بہت اہم کردار ادا کیا ہے۔
 جے ڈی سی
استاد سبط جعفر زیدی جے ڈی سی (جعفریہ ڈیسازٹر مینیجمنٹ سیل )کے فعال رکن اور بانیوں میں سے تھے۔

کتب 
 مطالعہ پاکستان برائے انٹر میڈیٹ
 سوشیالوجی برائے بیچلر اور ڈگری کلاسز – سالِ دوم
 نشان راہ
 زاد راہ۔ ( حجاج کے لیے رہنما کتاب )
 منتخبات نظم و نثر ( ان کی مذہبی شاعر کا انتخابی مجموعہ )
 صوت علوم و فنون اسلامی
 بستہ ( سوز خوانی کی رہنما کتاب )

نمونہ کلام 

<div style='text-align: center;'>
منقبت کے اشعار

<div style='text-align: center;'>
منظوم عریضہ کے اشعار

<div style='text-align: center;'>

<div style='text-align: center;'>

<div style='text-align: center;'>

<div style='text-align: center;'>

وفات 
استاد سبط جعفر زیدی کو 18 مارچ 2013ء کو کراچی میں دہشت گردوں نے فائرنگ کر کے شہید کر دیا۔ ان کی تدفین کراچی کے قبرستان وادی حسین میں ہوئی۔

حوالہ جات 

1957ء کی پیدائشیں
2013ء کی وفیات
اردو شاعری
اردو شعرا
اسلامی شاعری
بیسویں صدی کے شعرا
پاکستان میں آتشیں اسلحہ سے اموات
پاکستانی سلام گزار
پاکستانی سوز خواں
پاکستانی شیعہ
پاکستانی ماہرین تعلیم
پاکستانی محققین
پاکستانی مسلم شخصیات
پاکستانی معلمین
حسین ابن علی
شیعہ کتب
فضلا جامعہ کراچی
کراچی کی شخصیات
کراچی کے مصنفین
کراچی میں قتل ہونے والے لوگ
مقتول پاکستانی شخصیات
مہاجر شخصیات
2013ء میں پاکستان میں جرائم
سندھ میں آتشیں اسلحہ سے اموات
شیعہ اثناعشری
پاکستان میں 2013ء میں قتل